b'\n_START_ARTICLE_\nJosip Pa\xc5\xa1i\xc4\x87\n_START_SECTION_\nO Pa\xc5\xa1i\xc4\x87u\n_START_PARAGRAPH_\nStvarateljstvo mu je u prvim poratnim godinama u klasi\xc4\x8dnim, tradicionalno-realisti\xc4\x8dkim okvirima._NEWLINE_Pi\xc5\xa1e o tematici i problematici iz dru\xc5\xa1tvenog i obiteljskog \xc5\xbeivota ba\xc4\x8dkih Bunjevaca i \xc5\xa0okaca, na ponekim mjestima s istaknutom vjerskom inspiracijom._NEWLINE_Jedan je od pisaca proze koji su ranije po\xc5\xa1li tragom socijalne literature._NEWLINE_Opredijelio se za teme rata i pora\xc4\x87a, interpretira svoje ratne dogodov\xc5\xa1tine i poratna zbivanja._NEWLINE_Svojim djelima je u\xc5\xa1ao u antologiju proze bunjeva\xc4\x8dkih Hrvata iz 1971., sastavlja\xc4\x8da Geze Kiki\xc4\x87a, u izdanju Matice hrvatske._NEWLINE_Pisanjem se bavio od gimnazijskih dana. Gimnaziju je poha\xc4\x91ao u Somboru i Travniku. Bogoslovni fakultet zavr\xc5\xa1io u Zagrebu. Za sve\xc4\x87enika je zare\xc4\x91en 29. lipnja 1939. u Subotici. Bio je \xc5\xbeupnik na \xc5\xbeupama u Vojvodini i Hrvatskoj. Poseban trag ostavio je u Pakracu gdje je bio \xc5\xbeupnik od 1955. Kao pakra\xc4\x8dki \xc5\xbeupnik umirovljen je 1983. i od tada je \xc5\xbeivio u Zagrebu i bio katedralni ispovjednik._NEWLINE_Umro je 22. svibnja 2010. u Zagrebu, a pokopan 26. svibnja 2010. na mjesnom groblju u Pakracu.'